**Csongrád Város Polgármesterétől**

Száma: Fjl/367-1/2021

Témafelelős: dr. Barcsi Judit

Csongrád Városi Önkormányzat Képviselő-testületének

hatáskörében eljáró Polgármester döntéséhez

*Tárgy:* Közvilágítás-üzemeltetési és karbantartási szerződés módosítás

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

Csongrád Városi Önkormányzat és az MVM Zrt. (jogelőd: Délmagyarországi Áramszolgáltató Zrt., NKM Áramszolgáltató Zrt.) között 2008. január 16. napján Csongrád Város teljes közigazgatási területén közvilágítás-üzemeltetés és karbantartás tárgyban vállalkozási szerződés jött létre, melyet a Felek 2018. október 2. napján egy ízben már módosítottak. A most előkészített szerződés-tervezet 12 hónnappal hosszabbítja meg a Felek közötti szerződést, mely szerint a szerződéses hatály lejárati dátuma 2021. április 30-ról 2022. április 30-ra módosul.

A szerződésmódosítás tartalmazza továbbá az alábbi kitételeket:

* a harmadik személy által okozott kárra vonatkozó limitösszeget (a kárlimit a szándékos károkozásra vagy vis maior eseményre visszavezethető károk helyreállításának költségét fedező pénzügyi keret, melyet Szolgáltató finanszíroz);
* a jól teljesítésre tekintettel alkalmazott átalánydíj-visszatérítést, (a visszatérítés a pénzügyileg teljesített szolgáltatási díjak nettó összegének 1%-a);
* a számlák megfizetésére vonatkozó 30 napos határidőt;
* a csoportos csere maradványértékre vonatkozó részletszabályokat;
* valamint vállalást arra vonatkozóan, hogy az egyedi fényforrások meghibásodását a hibabejelentés rögzítésétől számított 8 naptári napon belül elhárítják (a határidő túllépése esetén 1.000 Ft/alkalom kötbér fizetési kötelezettségük keletkezik).

Fentiekre figyelemmel az alábbi határozatot hozom.

Csongrád, 2021. április 22.

 Bedő Tamás

 polgármester

**Csongrád Városi Önkormányzat**

**Képviselő-testületének**

**40/2021. (IV.22.) önkormányzati**

**Határozata**

A Kormány a veszélyhelyzet kihirdetéséről szóló 478/2020.(XI. 3.)Korm. rendelet értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

A közvilágítás-üzemeltetési és karbantartási szerződés 2. sz. módosítását a szerződés-módosítás tervezete szerinti tartalommal jóváhagyom.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési iroda és általa:
3. érintettek

Csongrád, 2021. április 22.

Bedő Tamás

 polgármester

##### Közvilágítás-üzemeltetési és karbantartási szerződés 2. számú módosítása

2008/090/M/02

**Csongrád Városi Önkormányzat** (6640 Csongrád, Kossuth tér 7.; adószám: 15726896-2-06; képviseli: Bedő Tamás polgármester, a továbbiakban: **Önkormányzat vagy Megrendelő)**, és az **MVM Next Energiakereskedelmi Zrt.** (1081 Budapest, II. János Pál pápa tér 20.; képviseli: Aradi Roland munkavállaló és Petőfi Sándor munkavállaló; cégjegyzékszáma: 01-10-140263; adószáma: 26713111-2-44; bankszámlaszáma: 13700016-02799029-00000000, a továbbiakban: **Szolgáltató**) a közöttük Csongrádon, 2008. január 16. napján Csongrád Város teljes közigazgatási területén közvilágítás-üzemeltetés és karbantartás tárgyban létrejött szerződést (a továbbiakban: Szerződés) az alábbiak szerint módosítják:

1. A Szerződés 5.1. pontjában foglalt szerződéses hatály lejárati dátuma 2021. április 30-ról **2022. április 30-r**a módosul.
2. A Szerződés 2.1.1. pontja az alábbiakkal egészül ki:

Szolgáltató a Szerződés tárgyát képező közvilágítási aktív elemek vonatkozásában ún. kárlimitet biztosít. A kárlimit a szándékos károkozásra vagy vis maior eseményre visszavezethető károk helyreállításának költségét fedező pénzügyi keret, melyet Szolgáltató finanszíroz. A kárlimit összege egy naptári évre vonatkozik a Szerződéses Időszak alatt, oly módon, hogy nem teljes naptári év esetén a Kárlimit összegét arányosan számolja Szolgáltató. A Kárlimit összegéig Szolgáltató saját költségére állítja helyre a fentebb hivatkozott károkat minden esetben az eredeti, károkozás előtti műszaki tartalommal. A Kárlimit göngyölhető a szolgáltatási időszak végéig. Éves limitösszeg: 100.000,-Ft, azaz egyszázezer forint.

1. A Szerződés 5. pontjának második bekezdése az alábbiak szerint módosul:

Az Önkormányzat a Szerződés szerinti díjakat banki átutalással, Szolgáltató ING Bank N.V.-nál vezetett, 13700016-02799029-00000000 bankszámlájára legkésőbb a számla kibocsátását követő 30 naptári napra megfizeti Szolgáltató bankszámlájára.

1. A Szerződés 5. pontja az alábbiakkal egészül ki:

Amennyiben Megrendelő az adott naptári évben minden a Szerződésből származó pénzügyi kötelezettségét határidőben teljesítette, az esetben Szolgáltató a Szerződésben meghatározott Szolgáltatási Díjból, az adott naptári évet követő első havi illetve időszaki elszámolásával egyidőben visszatérítést nyújt, mely az adott naptári évben illetve a Szerződéses Időszakban kiszámlázott és pénzügyileg teljesített szolgáltatási díjak nettó összegének 1%-a, de legfeljebb 150.000 Ft azaz százötvenezer forint naptári évente. Ez a visszatérítés az adott naptári évet követő március 31-ig történő jóváírást jelenti, megfelelő bizonylatolás esetén.

1. A Szerződés 6.2 pontjának a csoportos csere maradványértékére vonatkozó bekezdése az alábbiak szerint kerül meghatározásra:

Felek Szerződés megszűnésekor és bármelyik fél általi szerződés felmondása esetén a végrehajtott Csoportos Csere költségének a hátralévő élettartamára eső időarányos összegével kötelesek elszámolni és Megrendelő az elszámolás alapján megállapított összeget köteles megfizetni Szolgáltató számlája alapján 30 azaz harminc naptári napon belül. Szerződés megszűnésekor a Felek minden fizetési kötelezettsége azonnal esedékessé válik. Felek a csoportos csere megkezdése előtt jegyzőkönyvbe rögzítik Csoportos Csere egy lámpatestre vetített átalánydíját és a meghibásodás mértékének hibaszázalékát.

A fizetendő hányad meghatározására az alábbi képlet szolgál:

Dcs: csoportos csere egy lámpatestre vetített inflációval növelt átalánydíja

Hcs: csoportos csere megkezdésekor az adott fényforrástípus meghibásodási aránya

Hsz: szerződés megszűnésekor az adott fényforrástípus meghibásodási aránya

Mi: csoportos cserével érintett lámpatest darabszám

M: csoportos csere költéségének hátralévő élettartamra eső hányada

M = Dcs \* Mi \* [(Hcs - Hsz) /Hcs]

A Felek a szerződés megszűnésekor a Csoportos Cserék során felmerülő karbantartási ráfordításoknak az elvégzett csere hátralévő élettartamára eső hányadával kötelesek elszámolni és a Megrendelő a fenti elszámolás alapján megállapított összeget köteles megfizetni a Szolgáltató számára 30 azaz harminc naptári napon belül.

1. A Szerződés 2.1.2. pontja A Szolgáltató teljesítésének minőségi jellemzői az alábbiak szerint módosul:

2.1.2.1.: Egyedi fényforrás meghibásodás elhárításának emelt szintű minőségű szolgáltatás keretében vállalt határideje a hibabejelentés rögzítésétől számított 8 naptári nap, a határidő túllépése esetén 1.000 Ft/alkalom kötbér illeti meg Megrendelőt.

2.1.2.2. - 2.1.2.5 pontok törlésre kerülnek.

Minőségi Megfelelést a Felek 12 havonta (naptári évente) egy alkalommal vizsgálják a Szolgáltató által készített Beszámolóban foglaltak alapján. A Megrendelő jogosult a beszámolóban szereplő adatok alapján kötbér igényét érvényesíteni a Szolgáltatóval szemben.

1. Felek megállapodnak, és Megrendelő előzetesen hozzájárul ahhoz, hogy a Szolgáltató a Szerződést szerződésátruházás útján átruházza bármely, az MVM Vállalkozáscsoportba tartozó gazdasági társaságra, amely átruházás a Szolgáltató írásbeli értesítésével válik hatályossá.
2. A Szerződés módosítással nem érintett részei változatlanul hatályban maradnak.
3. A jelen szerződésmódosítás 4 példányban készült, a szerződéssel együtt hatályos, annak elválaszthatatlan részét képezi.

A jelen szerződésmódosítást a szerződő felek elolvasás után, mint akaratukkal mindenben megegyezőt jóváhagyólag írják alá.

Csongrád, 2021.\_\_\_\_\_\_\_\_\_\_\_\_\_\_\_\_\_.\_\_\_\_.

 Csongrád Városi Önkormányzat pénzügyi ellenjegyző

 Bedő Tamás

 polgármester

Szeged, 2021. \_\_\_\_\_\_\_\_\_\_\_\_\_\_\_ \_\_\_\_.

 Aradi Roland Petőfi Sándor

 munkavállaló munkavállaló

MVM Next Energiakereskedelmi Zrt.